โฟกัสหุ้น GULF
ดัชนีหุ้นไทยวันที่ 18 ธ.ค.61 ปิดที่ 1,583.19 จุด ลดลง 18.29 จุด มีมูลค่าซื้อขาย 42,528.33 ล้านบาท หุ้นไทยกดดันจากแรงขายของกองทุนในประเทศที่รอบนี้ขายสุทธิ 3,883.07 ล้านบาท ขณะที่กลุ่มอื่นซื้อสุทธิ โดยต่างชาติซื้อสุทธิ 334.60 ล้านบาท,หุ้นมูลค่าซื้อขายสูงสุด PTTEP ปิด 117 บาท ลบ 7 บาท, PTT ปิด 47.25 บาท ลบ 0.75 บาท, PTTGC ปิด 72.50 บาท ลบ 3.50 บาท, AOT ปิด 62.75 บาท ลบ 0.50 บาท และ KBANK ปิด 185 บาท ไม่เปลี่ยนแปลง,ขณะที่หุ้นน้ำมันเป็นลบมากขึ้น จากคาดการณ์ราคาน้ำมันที่ลงมาอยู่ในระดับต่ำ ขณะที่ตลาดรอการประชุมธนาคารกลางสหรัฐฯ (เฟด) และคณะกรรมการนโยบายการเงิน (กนง.),กลับมาโฟกัสหุ้นรายตัว หลังล่าสุด หุ้น GULF เข้าคำนวณ SET50 ร่วมกับ WHA ในการประกาศล่าสุดของตลาดหลักทรัพย์ รอบครึ่งแรกปี 62 โดย GULF ยังมีประเด็นบวกจากกระทรวงพลังงานที่ออกมาเปิดเผยร่างแผนพัฒนากำลังผลิตไฟฟ้าของประเทศ (PDP) ฉบับใหม่ ที่จะนำมาใช้ในปี 61-80 ที่พยากรณ์กำลังการผลิตไฟฟ้าใหม่ที่เพียงพอต่อความต้องการในช่วงปี 61-80 จะอยู่ที่ 51,415 เมกะวัตต์ (MW),บล.เคทีบี เผยจากร่างแผน PDP ฉบับใหม่จะเป็นบวกต่อกลุ่มโรงไฟฟ้า โดยหุ้นที่ได้ประโยชน์มากที่สุดคือ GULF เนื่องจากมีโอกาสได้รับกำลังผลิตเพิ่ม ตามการปรับเปลี่ยนสัดส่วนโรงไฟฟ้าจากก๊าซธรรมชาติขึ้นมาเป็น 53% จากแผนปัจจุบันที่ให้พึ่งพาโรงไฟฟ้าจากก๊าซธรรมชาติเพียง 30% แนะนำ ซื้อ ให้ราคาเหมาะสม 80 บาท,ขณะที่ บล.โนมูระ พัฒนสิน มีมุมมองเชิงบวกอย่างมากต่อร่างแผน PDP ใหม่ ซึ่งจะเป็นประโยชน์โดยตรงกับ GULF ที่มีความได้เปรียบในการเข้าประมูลโรงไฟฟ้า IPP โดยเฉพาะประเภทเชื้อเพลิงจากก๊าซธรรมชาติ,นอกจากนี้ GULF ยังมีความน่าสนใจจากโอกาสการเติบโตในปี 61–68 ที่กำลังการผลิตไฟฟ้าจะเพิ่มขึ้นต่อเนื่องอีกราว 2 เท่าตัว ทำให้มีความอ่อนไหวต่อแผน PDP น้อยที่สุด รวมถึงมีโอกาสจากการศึกษาโครงการในต่างประเทศด้วย แนะ ซื้อ ให้เป้าหมาย 86.30 บาท,อินเด็กซ์ 51
ดัชนีหุ้นไทยวันที่ 18 ธ.ค.61 ปิดที่ 1,583.19 จุด ลดลง 18.29 จุด มีมูลค่าซื้อขาย 42,528.33 ล้านบาท หุ้นไทยกดดันจากแรงขายของกองทุนในประเทศที่รอบนี้ขายสุทธิ 3,883.07 ล้านบาท
ดัชนีหุ้นไทย,มูลค่าซื้อขาย,หุ้น,เงาหุ้น,อินเด็กซ์ 51,ข่าวทั่วไป